Det norske frisørlærerforbund er en interesseorganisasjon for lærere som arbeider med frisøropplæring i det offentlige og private opplæringssystem. Dnf ble startet i 1962, hvor medlemmene samarbeide om faglig oppdatering og utvikling av opplæringen i frisørfaget. Dnf har 69 medlemmer og 8 æresmedlemmer spredt over hele landet.

Dnf`s kontinuerlige arbeid har ført til at opplæringen i frisørfaget fremstår som relevant og har god kvalitet gjennom hele utdanningsløpet, fra Vg1 til sluttkompetanse svennebrev.​

Dnf arrangerer hvert år kurs der frisørfaglærere og opplæringsansvarlige i offentlig- og privat sektor kan delta for faglig utvikling og kompetanseheving. Dette er en arena for nettverksbygging, erfaringsdeling med mål om mest mulig lik opplæring i hele landet.

​Medlemmene får delta i et frisørfaglig, pedagogisk og sosialt fellesskap, hvor vi samme med våre samarbeidspartnere arbeider med;

* å fornye undervisningsplaner for frisørfag.
* å bedre mulighetene for praktisk og pedagogisk etterutdanning for lærere.
* å forbedre kompendier, lærebøker og annet undervisningsmateriell.
* å arrangere årlige fagkurs.

Gjennom trepartssamarbeidet med Norges Frisør og Velværebedrifters Forening og Frisørenes fagforening, har vi påvirkningskraft, og er med på å prege fagopplæringen.

Årets kurs vil ha hovedfokus på ny tilbudsstruktur og nye læreplaner. Det vil i år bli spesielt viktig at flest mulig av våre medlemmer får mulighet til å delta slik at vi får en felles og lik forståelse for innholdet i den nye læreplanen.

Medlemmene har også mulighet til å søke om noe kursstøtte fra Dnf.

Med vennlig hilsen

Styret i Dnf

